ศบค.รายงานผู้ติดเชื้อวันนี้ 795 ราย ประเทศไทยอยู่ในลำดับที่ 115 ของโลก
นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานตัวเลขผู้ติดเชื้อโควิด 19 วันนี้ เพิ่มขึ้น 795 ราย ผู้ป่วยยืนยันสะสม 21,249 ราย หายป่วยแล้ว 14,001 ราย รักษาตัวอยู่ที่โรงพยาบาล 6,932 ราย ผู้เสียชีวิตสะสมรวม 79 คน ผู้ป่วยยืนยันสะสมระลอกใหม่ ตั้งแต่วันที่ 15 ธันวาคม 2563 - 29 มกราคม 2564 จำนวน 17,012 ราย โดยผู้ติดเชื้อที่เพิ่มขึ้น 795 ราย เป็นผู้ที่ติดเชื้อในประเทศ 783 ราย เป็นผู้ป่วยรายใหม่จากระบบเฝ้าระวังและบริการ 24 ราย ,จากการค้นหาเชิงรุกในชุมชน 759 ราย ผู้ติดเชื้อจากต่างประเทศและเข้า state quarantine 12 ราย เดินทางจากสหรัฐอเมริกา 1 ราย, สหราชอาณาจักร 1 ราย, แคนาดา 1 ราย, มาเลเซีย 2 ราย, คูเวต 1 ราย, รัสเซีย 1 ราย, ตุรกี 1 ราย, และสหรัฐอาหรับเอมิเรตส์ 4 รายส่วนสถานการณ์ผู้ติดเชื้อยืนยันสะสมทั่วโลก 104 ล้านราย เสียชีวิตแล้ว 2.26 ล้านคน สหรัฐอเมริกามีผู้ติดเชื้อมากที่สุด 27 ล้านราย ตามด้วยอินเดีย 10.7 ล้านราย, บราซิล 9.2 ล้านราย, รัสเซีย 9.88 ล้านราย, สหราชอาณาจักร 9.85 ล้านราย ขณะที่ประเทศไทยอยู่ในลำดับที่ 115